  Туспуктэм: vk.com УДМУРТ КЕНЕШ official) Майя Бывальцева 20-тӥ оштолэзе улонысь кошкиз Вавож ёрослэн дано адямиез, УАССР-ысь школаысь дано дышетӥсь, Кузебай Герд нимо йӧскалык премилэн лауреатэз Анатолий Егоров. Со сярысь «Удмурт Кенеш» огазеяськонлэн пресс-службаез ивортӥз. Анатолий Максимович 1940-тӥ арын Вавож ёросысь Малиновка гуртын вордскиз но вань улонзэ вордскем шаерезлы, пиналъёсты визьнодан ужлы сӥзиз. Солэн кичӧлтэмезъя 1982-тӥ арын Партчи (Гурезь-Пудга) гуртын школа пуктӥзы, бордаз сутэрпу сад мерттӥзы. 1991-2008 аръёсы «Удмурт Кенешлэн» Вавож ёросысь ёзэтэныз кивалтӥз. Трос кужымзэ сётӥз Кузебай Гердлэсь нимзэ вунонтэм карон понна. Солэн тыршеменыз 1998-тӥ арын Партчиын Гердлэсь музей-юртсэ усьтӥзы, нош вордӥськем Бадӟым Докъя гуртаз стела пуктӥзы. Ивортодэтъя «Удмуртия» агентство Анатолий Максимовичлэн ӵыжы-выжыосызлы куректэмзэ вера. Тегъёс: кулон Вавож Удмуртия  